Cannelloni | SARIE
Cannelloni	deur Barbara Joubert
pasta-velle of cannelloni-buise
vulsel-spinasie en ricotta
500 ml tamatie-sous (sien verwante artikels)
100 g gerasperde parmesaankaas
Meng die meel en semolina saam in ’n groot mengbak. Maak ’n holte in die middel van die mengsel en breek die eiers daarin. Gebruik jou hande en knie die deeg tot elasties. Maak die deeg met kleefplastiek toe en laat rus vir sowat 20 minute. Jy kan nou jou pastamasjien gebruik om die deeg uit te rol, of ’n koekroller. Rol die deeg in lang, dun stroke en sny in blokke van ongeveer 8 cm x 10 cm. Bring ’n groot kastrol met water tot kookpunt. Voeg sout en olie by die kokende water. Dompel die pasta-blokke so 3 op ’n slag in die kookwater. Laat kook vir 3 minute en haal uit. Plaas die pastablokke op kombuispapier om droog te word.
Jy kan ook bevrore spinasie gebruik. Ontdooi die spinasie en dreineer goed in ’n vergiettes en volg dan die resep.
400 g baba-spinasieblare 1 ui, fyngekap
900 g ricottakaas
Verhit die olyfolie in ’n kastrol. Braai die gekapte ui en knoffel tot sag en deurskynend. Plaas intussen die spinasieblare in ’n groot kastrol en voeg net genoeg water by sodat die blare nat is. Verwelk die blare oor ’n lae hitte. Dreineer die spinasie in ’n vergiettes en maak seker jy raak van al die vloeistof ontslae. Kap die spinasie fyn in ’n voedselverwerker. Voeg die gekapte spinasie by die gebraaide ui en braai dit vir sowat 5 minute. Haal die kastrol van die hitte af en voeg die res van die bestanddele by. Meng baie goed en geur met sout en varsgemaalde swartpeper.
Jy gaan nou die witsous maak.
Smelt die botter in ’n kastrol. Voeg die meel by en roer goed sodat geen klonte vorm nie. Meng die melk en room en voeg dit stadig en bietjie vir bietjie by terwyl jy heeltyd roer. Dit moet ’n gladde, loperige witsous wees. Geur met sout en varsgemaalde swartpeper.
Cannelloni stap vir stap
Stap 1: Gooi helfte van die tamatiesous in ’n groot oondbak.
Stap 2: Plaas die pasta-velle op ’n werkoppervlak en skep die ricotta-en-spinasievulsel in die middel. Rol die pasta-velle toe en plaas die rolle styf teen mekaar in die bak.
Stap 3:Gooi die roomsous bo-oor.
Stap 4: Skep die res van die tamatie-sous bo-op die roomsous.
Stap 5: Sprinkel die gerasperde parmesaankaas oor.
Stap 6: Stip sowat 30 ml botter bo-op.
Stap 7: Bak in ’n voorafverhitte oond teen 180°C vir sowat 30 minute.
Adele se dieet – en dit wérk glo! Brownie met net 4 bestanddele Vleisbotter Spaar só geld in die kombuis: 4 celebs deel hul geheime Gemarineerde beet Oornagbrood Skrywers	Charis Labuschagne